पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट की इस घड़ी में डॉक्टर ही हैं, जिनकी प्रदेश व देश में सबसे ज्यादा जरूरत हैं। कोरोना को यदि मरीज मात दे रहे हैं, तो इसके पीछे डॉक्टरों की मेहनत ही है, लेकिन दूसरी लहर में वह भी बेबस और डरे हुए हैं। निजी अस्पतालों को जबसे कोविड अस्पताल का दर्जा दिया गया है, तब से वहां मरीजों की तादाद और बढ़ गई है, लेकिन मेडिकल स्टाफ यहां भी हाथ खड़ा कर दे रहा है। शहीद भाई मनी सिंह सरकारी अस्पताल पहले ही डाक्टरों व स्टाफ की कमी से जूझ रहा है। ऐसे में अस्पताल में तैनात एमडी मेडिसिन डा. जयंत अग्रवाल ने इस्तीफा दे दिया है। डा. अग्रवाल अस्पताल में कोरोनाकाल के दौरान बनाए गए कोरोना वार्ड के नोडल अफसर भी थे।
उन्होंने तीन दिन पहले अस्पताल के एसएमओ डा. मनिंदरपाल सिंह को अपना इस्तीफा सौंप दिया है। इस बात की पुष्टि करते हुए एसएमओ डा. मनिंदरपाल सिंह ने कहा कि उनको डा. जयंत अग्रवाल का इस्तीफा मिल गया है, जिसे उन्होंने उच्चाधिकारियों को भेज दिया है। उधर, सिविल सर्जन बठिंडा डा. तेजवंत सिंह ढिल्लो ने बताया कि इस्तीफा देने संबंधी हमें सिर्फ मौखिक सूचना मिली है।
सिविल अस्पताल में अब सिर्फ तीन एमडी डाक्टर बचे हैं
बता दें कि अस्पताल सरकारी अस्पताल की ओपीडी में इस समय चार एमडी मेडिसिन डाक्टर सेवाएं दे रहे थे। जिसमें डा. जयंत अग्रवाल, डा. रमनदीप गोयल, डा. हरिंदर सिंह व डा. गुरिंदर कौर शामिल हैं। जिसमें डा. जयंत अग्रवाल के इस्तीफे के बाद अब सिर्फ तीन एमडी डाक्टर बचे हैं। पता चला है कि आने वाले दिनों में एक और महिला डाक्टर द्वारा नौकरी से इस्तीफा देने की तैयारी में हैं, जिन्होंने इस्तीफा देने से पहले उच्चाधिकारियों को अवगत भी करवा दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn